
108 DR 31.10.2011 

 
Perkhidmatan kesihatan yang komprehensif di klinik-klinik kesihatan yang 

dilengkapi dengan perkhidmatan sokongan seperti perkhidmatan patologi, radiologi dan 
juga farmasi. Sehingga kini, sebanyak 178 klinik kesihatan menyediakan perkhidmatan 
radiologi dan 667 klinik kesihatan menyediakan perkhidmatan makmal. 

Tuan Yang di-Pertua, bagi menjamin penjagaan dan rawatan yang diberikan 
kepada pesakit di klinik kesihatan, semua rawatan yang diberikan kepada pesakit 
adalah mengikut garis panduan klinikal yang telah ditetapkan iaitu clinical practice 
guidelines, dengan izin.  Klinik kesihatan juga mempunyai seramai 189 orang pakar 
perubatan keluarga atau family medicine specialist, dengan izin, yang telah 
ditempatkan di 176 buah klinik kesihatan. 

Tuan Yang di-Pertua, di samping rawatan preventif dan kuratif yang 
disediakan oleh klinik kesihatan, kerajaan juga telah memperluaskan perkhidmatan 
rehabilitasi atau pun rawatan pemulihan di mana 242 klinik kesihatan memberi fokus 
kepada pemulihan kanak-kanak berkeperluan khas dan 234 klinik kesihatan 
menyediakan pemulihan bagi warga emas. Dalam mempertingkatkan kualiti 
perkhidmatan pemulihan, seramai 112 jurupulih perubatan telah ditempatkan di klinik 
kesihatan. 

Kualiti perkhidmatan yang disampaikan kepada rakyat juga sentiasa dipantau.  
Melalui pelaksanaan program kepastian kualiti merangkumi indicator yang melihat 
kepada kualiti perkhidmatan penjagaan penyakit kronik seperti diabetes dan asma serta 
indicator yang memantau kepuasan pelanggan seperti Klinik Kawanku. Langkah-
langkah penambahbaikan akan dikenal pasti berdasarkan pemantauan indicator kualiti 
bagi memperbaiki dan mempertingkatkan lagi kualiti mutu perkhidmatan. 

Tuan Yang di-Pertua, Yang Berhormat Gopeng juga menyarankan bahawa 
peruntukan kewangan bagi keseluruhan perkhidmatan dan pembangunan kesihatan 
tidak mencukupi malah semakin berkurangan dari 2009 sehingga kini. Ini akan 
menyukarkan Kementerian Kesihatan Malaysia mencapai atau melaksanakan hala tuju 
kementerian. Sebenarnya Tuan Yang di-Pertua, secara keseluruhan peruntukan 
mengurus dan pembangunan Kementerian Kesihatan Malaysia daripada tahun 2009 
hingga 2012 telah meningkat sebanyak 20.51 peratus. Peratus kenaikan daripada 
tahun ke tahun daripada 2009 sehingga 2012 adalah seperti berikut: 

 

Tahun Jumlah Peruntukan (RM) Peratus Kenaikan 

2009 13,999,766,030  

2010 14,762,997,410 5.45 
2011 15,223,455,800 3.12 

2012 16,870,767,600 10.82 

Berdasarkan fakta ini, maka kenyataan bahawa peruntukan kewangan 
Kementerian Kesihatan Malaysia tidak mencukupi malahan semakin berkurangan dari 
tahun 2009 sehingga kini adalah kurang tepat. Walau bagaimanapun, perlu kita 
perhatikan bahawa sektor kesihatan merupakan satu sektor yang amat luas yang 
memberikan perkhidmatan daripada saat kelahiran sehinggalah saat kematian iaitu 
from cradle to grave, dengan izin. 

Jika dibandingkan dengan kadar pertumbuhan penduduk, pembinaan 
penempatan-penempatan baru, trend penyakit yang melangkaui sempadan global serta 
perkembangan terkini teknologi perubatan, maka sebanyak mana pun pertambahan 
peruntukan yang diberikan kepada kementerian, cabaran akan sentiasa wujud untuk 
memastikan Yang Berhormat tidak... 

Dato' Johari Abdul [Sungai Petani]: Tuan Yang di-Pertua, boleh tanya 
sedikit soalan Tuan Yang di-Pertua? 

Datuk Rosnah bte Haji Abd. Rashid Shirlin: Tuan Yang di-Pertua, saya 
mohon untuk meneruskan kerana banyak lagi isu yang akan saya jawab. 

Dato' Johari Abdul [Sungai Petani]: Fasal peruntukan tadi ini adalah hal 
penting berkenaan dengan pegawai perubatan sedikit. 

Datuk Rosnah bte Haji Abd. Rashid Shirlin: Saya mohon maaf Yang 
Berhormat. Saya mohon untuk meneruskan hujah jawapan saya. 

Dato' Johari Abdul [Sungai Petani]: Okey, terima kasih. 



Perkhidmatan kesihatan yang komprehensif di klinik-klinik kesihatan yang dilengkapi dengan perkhidmatan sokongan seperti perkhidmatan patologi, radiologi dan juga farmasi. Sehingga kini, sebanyak 178 klinik kesihatan menyediakan perkhidmatan radiologi dan 667 klinik kesihatan menyediakan perkhidmatan makmal. Tuan Yang di-Pertua, bagi menjamin penjagaan dan rawatan yang diberikan kepada pesakit di klinik kesihatan, semua rawatan yang diberikan kepada pesakit adalah mengikut garis panduan klinikal yang telah ditetapkan iaitu clinical practice guidelines, dengan izin. Klinik kesihatan juga mempunyai seramai 189 orang pakar perubatan keluarga atau family medicine specialist, dengan izin, yang telah ditempatkan di 176 buah klinik kesihatan. Tuan Yang di-Pertua, di samping rawatan preventif dan kuratif yang disediakan oleh klinik kesihatan, kerajaan juga telah memperluaskan perkhidmatan rehabilitasi atau pun rawatan pemulihan di mana 242 klinik kesihatan memberi fokus kepada pemulihan kanak-kanak berkeperluan khas dan 234 klinik kesihatan menyediakan pemulihan bagi warga emas. Dalam mempertingkatkan kualiti perkhidmatan pemulihan, seramai 112 jurupulih perubatan telah ditempatkan di klinik kesihatan. Kualiti perkhidmatan yang disampaikan kepada rakyat juga sentiasa dipantau. Melalui pelaksanaan program kepastian kualiti merangkumi indicator yang melihat kepada kualiti perkhidmatan penjagaan penyakit kronik seperti diabetes dan asma serta indicator yang memantau kepuasan pelanggan seperti Klinik Kawanku. Langkah- langkah penambahbaikan akan dikenal pasti berdasarkan pemantauan indicator kualiti bagi memperbaiki dan mempertingkatkan lagi kualiti mutu perkhidmatan. Tuan Yang di-Pertua, Yang Berhormat Gopeng juga menyarankan bahawa peruntukan kewangan bagi keseluruhan perkhidmatan dan pembangunan kesihatan tidak mencukupi malah semakin berkurangan dari 2009 sehingga kini. Ini akan menyukarkan Kementerian Kesihatan Malaysia mencapai atau melaksanakan hala tuju kementerian. Sebenarnya Tuan Yang di-Pertua, secara keseluruhan peruntukan mengurus dan pembangunan Kementerian Kesihatan Malaysia daripada tahun 2009 hingga 2012 telah meningkat sebanyak 20.51 peratus. Peratus kenaikan daripada tahun ke tahun daripada 2009 sehingga 2012 adalah seperti berikut: Tahun Jumlah Peruntukan (RM) Peratus Kenaikan 2009 13,999,766,030 2010 14,762,997,410 5.45 2011 15,223,455,800 3.12 2012 16,870,767,600 10.82 Berdasarkan fakta ini, maka kenyataan bahawa peruntukan kewangan Kementerian Kesihatan Malaysia tidak mencukupi malahan semakin berkurangan dari tahun 2009 sehingga kini adalah kurang tepat. Walau bagaimanapun, perlu kita perhatikan bahawa sektor kesihatan merupakan satu sektor yang amat luas yang memberikan perkhidmatan daripada saat kelahiran sehinggalah saat kematian iaitu from cradle to grave, dengan izin. Jika dibandingkan dengan kadar pertumbuhan penduduk, pembinaan penempatan-penempatan baru, trend penyakit yang melangkaui sempadan global serta perkembangan terkini teknologi perubatan, maka sebanyak mana pun pertambahan peruntukan yang diberikan kepada kementerian, cabaran akan sentiasa wujud untuk memastikan Yang Berhormat tidak... Dato' Johari Abdul [Sungai Petani]: Tuan Yang di-Pertua, boleh tanya sedikit soalan Tuan Yang di-Pertua? Datuk Rosnah bte Haji Abd. Rashid Shirlin: Tuan Yang di-Pertua, saya mohon untuk meneruskan kerana banyak lagi isu yang akan saya jawab. Dato' Johari Abdul [Sungai Petani]: Fasal peruntukan tadi ini adalah hal penting berkenaan dengan pegawai perubatan sedikit. Datuk Rosnah bte Haji Abd. Rashid Shirlin: Saya mohon maaf Yang Berhormat. Saya mohon untuk meneruskan hujah jawapan saya. Dato' Johari Abdul [Sungai Petani]: Okey, terima kasih.